Сёння ў нашым аглядзе беларускага самвыдату – адно з найбольш адметных рэгіянальных самаробных выданняў. Газэта “Выбар” выдавалася ў Віцебску з 1991 году. Гэта бадай самае першае віцебскае дэмакратычнае выданне. Сваю мэту рэдакцыя газэты ў яе першым нумары ад 2 кастрычніка 1991 году фармулявала наступным чынам: “Будзем дапамагаць новым і перагледзеўшым свае мінулыя пазыцыі старым грамадзкім сілам выцягваць Беларусь з 73-гадовай пустыні, падняць з каленяў змучаны і чакаючы чарговых сацыяльна-эканамічных крызісаў народ для пабудовы сапраўднага дзяржаўнага грамадзтва, сапраўднай дэмакратычнай і прававой дзяржавы”. Зазначу, што газета была адкрытая для самых розных палітычных плыняў дэмакратычнага накірунку.